CELEX: 62010FN0043
Language: sk
Date: 2010-06-04 00:00:00
Title: Vec F-43/10: Žaloba podaná 4. júna 2010 — Cerafogli/ECB

31.7.2010   
            
            
               SK
            
            
               Úradný vestník Európskej únie
            
            
               C 209/56
            
         Žaloba podaná 4. júna 2010 — Cerafogli/ECB
   (Vec F-43/10)
   ()
   2010/C 209/90
   Jazyk konania: angličtina
   
      Účastníci konania
   
   
      Žalobkyňa: Maria-Concetta Cerafogli (Frankfurt nad Mohanom, Nemecko) (v zastúpení: L. Levi a M. Vandenbussche, advokáti)
   
      Žalovaná: Európska centrálna banka
   
      Predmet a opis sporu
   
   Zrušenie rozhodnutia Európskej centrálnej banky, ktorým boli zamietnuté sťažnosti žalobkyne týkajúce sa diskriminácie a útokov na jej dôstojnosť zo strany jej vedenia a žiadosť o odškodnenie
   
      Návrhy žalobkyne
   
   
               —
            
            
               zrušiť rozhodnutie Európskej centrálnej banky z 24. novembra 2009, ktorým boli zamietnuté sťažnosti žalobkyne týkajúce sa diskriminácie a útokov na jej dôstojnosť zo strany jej vedenia, a ak je to potrebné, zrušiť rozhodnutie z 24. marca 2010 o zamietnutí osobitného odvolania,
            
         
               —
            
            
               v dôsledku toho vyhovieť požiadavkám žalobkyne ako boli uvedené v žiadosti o administratívne preskúmanie, konkrétne:
               
                           —
                        
                        
                           zastaviť všetky formy diskriminácie a šikanovania voči M.-C. Cerafogli, jednak vo forme verbálnych aktov, ako aj vo forme pridelených pracovných úloh a dojednaní,
                        
                     
                           —
                        
                        
                           prijať písomné odvolanie urážlivých a výhražných vyjadrení pána G.,
                        
                     
         
               —
            
            
               v každom prípade nahradiť vzniknutú morálnu ujmu a hmotnú škodu,
            
         
               —
            
            
               zaviazať ECB na náhradu celkových trov konania,
            
         
               —
            
            
               zaviazať ECB, aby poskytla celú správu o internom administratívnom prešetrovaní spolu so všetkými prílohami a zápisnicami. Okrem toho zaviazať ECB, aby poskytla všetky podklady ku komunikácii medzi prešetrovacím výborom a výkonnou radou a/alebo prezidentom ECB,
            
         
               —
            
            
               predvolať pani L., bývalú sociálnu poradkyňu žalobkyne, ako svedkyňu.